भूमिहार

thumb|भूमिहारों की एक सामूहिक तस्वीर
भूमिहार  एक भारतीय जाति है, जो उत्तर प्रदेश, बिहार, झारखंड तथा थोड़ी संख्या में अन्य प्रदेशों में निवास करती है। भूमिहार का अर्थ होता है "भूमिपति" , "भूमिवाला" या भूमि से आहार अर्जित करने वाला (कृषक) ।
भूमिहार जाति के लोग ब्राह्मण वर्ण के अंतर्गत आते हैं, और उन्हें भूमिहार ब्राह्मण भी कहा जाता है। भूमिहार जाति को बिहार की सबसे शक्तिशाली जाति माना जाता है। बिहार में, उन्हें बाभन और सामंत / जमींदारी के कारण उन्हें बाबूसाहेब भी कहा  जाता है।

भूमिहार 20 वीं शताब्दी तक पूर्वी भारत के एक प्रमुख भू-स्वामी समूह थे, और इस क्षेत्र में कुछ रियासतों और जमींदारी संपदाओं को नियंत्रित करते थे। 16 वीं शताब्दी तक वर्तमान बिहार और झारखंड ( दरभंगा राज को छोड़कर) के सभी राजा भूमिहार थे। बिहार पर अंग्रेजों का शासन होने के बाद भूमिहारो का वर्चस्व धीरे- धीरे कम होता चला गया और राजपूत जाति के लोग जमींदार के रूप में उभरने लगे। अंग्रेजों ने भूमिहारो के द्वारा नियंत्रित भूमि के विशाल क्षेत्र को राजपूत जाति के जमींदारो को सौंप दिया। भूमिहार जाति ने भारत के किसान आंदोलनों में एक महत्वपूर्ण भूमिका निभाई। 20 वीं शताब्दी में भूमिहार बिहार की राजनीति में अत्यधिक प्रभावशाली थे।

व्युत्पत्ति
भूमिहार शब्द अपेक्षाकृत हाल का है, पहली बार 1865 में आगरा और अवध के संयुक्त प्रांतों के रिकॉर्ड में इस्तेमाल किया गया था। यह शब्द "भूमि" से निकला है, जो जाति की भूमि की स्थिति का उल्लेख करता है। भूमिहार नाम प्रचलित होने से पहले इस जाति के लोगों को अयाचक ब्राह्मण कहा जाता था। भूमिहार ब्राह्मण शब्द को समुदाय द्वारा 19 वीं शताब्दी के अंत में पुजारी ब्राह्मण वर्ग के अपने दावे पर जोर देने के लिए अपनाया गया था , क्योंकि भूमिहार जाति के अंतर्गत आनेवाले कुछ परिवार सदियों से पुरोहित का काम करते आ रहे हैं। राजतंत्र के दौरान, सभी सूर्य मंदिरो के मुख्य पुजारी भूमिहार ही हुआ करतें थे, बिहार और झारखंड के ज्यादातर मठाधीश और प्रमुख मंदिरो के मुख्य पुजारी भी भूमिहार ही हुआ करतें थे। जब रानी अहिल्याबाई होलकर ने काशी विश्वनाथ मंदिर का जीर्णोद्धार करवाया था तब मंदिर का प्रथम पुजारी एक भूमिहार व्यक्ति को ही बनाया गया था। वैकल्पिक नाम "बाभन" को "ब्राह्मण" के लिए एक विकृत बोलचाल की भाषा के रूप में वर्णित किया गया है।

भूमिहार उन ब्राह्मणों परिवारों के वंशज हैं जिन्होंने भगवान परशुराम से शस्त्र विद्या सीखकर युद्ध में प्रवीणता हासिल करके शासन व्यवस्था पर अपना अधिकार स्थापित किया था। भूमिहार जाति के राजाओं ने सदैव मुगलों, अफगानों और अंग्रेजों के खिलाफ युद्ध लड़कर अपनी मात्रभूमि को सुरक्षित करने का प्रयास किया था 

इतिहास
भारत में कई जातियों के साथ, भूमिहार समुदाय की उत्पत्ति के बारे में कई मिथक हैं। एक किंवदंती का दावा है कि उनके पूर्वज ब्राह्मण थे, जिन्हें परशुराम द्वारा मारे गए क्षत्रियों के स्थान पर लेने के लिए स्थापित किया गया था। बिहार के राजपूतों के द्वारा भूमिहार जाति के खिलाफ अक्सर दुष्प्रचार किया जाता है , क्योंकि राजतंत्र के दौरान बिहार के सभी राजपूत परिवार भूमिहार राजाओं और भूमिहार सामंतो के अधीन साधारण किसान हुआ करतें थे। जबकि, अन्य राज्यों में राजपूत राजा हुआ करतें थे। भूमिहार राजाओं के सामंतो में मुख्य रूप से यादव, कुर्मी, कुशवाहा, पासवान , दुशाध, मांझी , मुस्लिम, लोहार , पासी और कोयरी जाति के लोग हुआ करते थे। बिहार पर सन् 1764 इस्वी में अंग्रेजों का शासन कायम होने के बाद, अंग्रेजों ने सभी सामंतों से जमीन छीनकर साथ देने वाले राजपूतों को देकर उन्हें यहां का जमींदार बना दिया। भूमिहार जाति के लोग अक्सर ब्राह्मण टाइटल के अलावा सिंह, शाही, राय, सिन्हा और मल्ल टाइटल का भी प्रयोग करते हैं। ।

16 वीं शताब्दी तक, भूमिहारों ने पूर्वी भारत में, विशेष रूप से बिहार , झारखंड और उत्तर प्रदेश के पूर्वी भाग में भूमि के विशाल हिस्सों को नियंत्रित किया। अठारहवीं शताब्दी के उत्तरार्ध में, बिहार में भूमिहार जाति के बर्चस्व को देखकर अंग्रेजी सरकार ने भूमिहारों को जमींदारी प्रदान करके भूमिहार जाति के साथ अपने पुराने मतभेद को समाप्त करने का प्रयास किया, क्योंकि, बिहार पर अंग्रेजों का अधिकार होने के शुरुआती दौर में ही हुस्सेपुर ( वर्तमान सारण जिले) के भूमिहार राजा फतेह बहादुर शाही ने सन् 1767 इस्वी में अंग्रेजों के खिलाफ युद्ध छेड़ दिया और सैकड़ों अंग्रेजी सैनिको को मौत के घाट उतार दिया था। कुछ वर्ष बाद बनारस के भूमिहार राजा चेत सिंह ने सन् 1781 इस्वी में भारत के प्रथम गवर्नर जनरल वारेन हेस्टिंग्स के खिलाफ सशस्त्र युद्ध लड़कर लगभग 200 अंग्रेजी सैनिको को मौत के घाट उतार दिया और अंग्रेजों की सेना को बनारस से खदेड़ दिया। अंग्रेजी सरकार को बिहार और पूर्वांचल क्षेत्र में भूमिहार जाति की शक्ति का अंदाजा हो गया था, इसलिए वें भूमिहार जाति के साथ अपने पुराने मतभेद को सुधारना चाहते थे। भूमिहार जाति के लोगों को ब्राह्मणों के साथ,  इस क्षेत्र के सबसे प्रमुख जमींदारों के रूप में स्थापित किया गया था।

सन्दर्भ

श्रेणी:भारत की मानव जातियाँ